13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 441 της 29/31 Μαΐου 1965 (ΦΕΚ Α΄ 97) Περί διατηρήσεως και συνθέσεως Συμβουλίων και Επιτροπών Ταμείου Επικουρικής Ασφαλίσεως Αρτοποιών. Έχοντες υπ’ όψει: 1)τας διατάξεις του άρθρ.5 του Ν.Δ. 4352/64 «περί διατάξεων αφορωσών τους Δημοσίους υπαλλήλους, ως και καταργήσεως Συμβουλίων και Επιτροπών των Δημοσίων Υπηρεσιών κλπ.», 2)τας διατάξεις του άρθρ.14 παρ.3 του Νόμ. 4459/65 «περί τροποποιήσεως των διατάξεων περί φορολογίας μεταβιβάσεως ακινήτων και επιβολής  φόρου επί του αυτομάτου υπερτιμήματος οικοπέδων και άλλων τινών διατάξεων», 3)την υπ’αριθ. 115512/1207/1.2.65 απόφασιν του Υπουργού Εμπορίου, 4)την υπ’ αριθ. 520/1965 γνωμοδότησιν του Συμβουλίου Επικρατείας, προτάσει των Ημετέρων Προέδρου της Κυβερνήσεως και των Υπουργών Συντονισμού, Οικονομικών και Εμπορίου, απεφασίσαμεν και διατάσσομεν: Άρθρ.1.-Το Διοικητικόν Συμβούλιον του Ταμείου Επικουρικής Ασφαλίσεως Αρτοποιών (Ν.Δ. 135/46 άρθρ.2), συντίθεται: «1)Εκ του Γενικού Διευθυντού Αγορανομίας του Υπουργείου Εμπορίου, ως Προέδρου. 2)Εκ του Διευθυντού της 3ης Διευθύνσεως Αγορανομίας, του αυτού Υπουργείου. 3)Εκ του Διευθυντού Οικονομικής και Προγραμματισμού του Υπουργείου Εμπορίου. 4)Εκ δυο ησφαλισμένων αρτοποιών του ανωτέρω Ταμείου, ως μελών. Εκ του Διευθυντού του αυτού Ταμείου ως Εισηγητού άνευ ψήφου και ενός υπαλλήλου αυτού ως γραμματέως». Η σύνθεσις του Διοικητικού Συμβουλίου ετροποποιήθη ως άνω δια της υπ’ αριθ. 185789 της 9/28 Ιουν. 1967 απόφ. Υπ. Συντονισμού και Εμπορίου (ΦΕΚ Β΄ 424). Αρμοδιότητες αυτού καθωρίσθησαν αι υπό του Ν.Δ. 135/1946 (ανωτ. σελ. 151) οριζόμεναι. Άρθρ.2.-Διατηρούνται και ασκούσι τας αυτάς ως και μέχρι τούδε αρμοδιότητας, μεταβαλλομένης κατά τα κατωτέρω της συνθέσεως, τα κάτωθι Συμβούλια και Επιτροπαί παρά τω Ταμείω Επικουρικής Ασφαλίσεως Αρτοποιών: 1.Εποπτικόν Συμβούλιον (Ν.Δ. 136/46 άρθρ.8), συντιθέμενον: α)εξ ενός Συμβούλου ή Παρέδρου ή Δ/ντού του Ελεγκτικού Συνεδρίου, ως προέδρου, προτεινομένου υπό του προέδρου του Δικαστηρίου, β)εξ ενός ανωτέρου υπαλλήλου του Υπουργείου Εμπορίου και γ)εξ ενός ησφαλισμένου του Ταμείου εκ των περιφερειών των Πρωτοδικείων Αθηνών ή Πειραιώς. Των συνεδριάσεων του Εποπτικού Συμβουλίου μετέχει ως μέλος άνευ ψήφου ο Διευθυντής του Ταμείου, ον ελλείποντα απόντα ή κωλυόμενον αναπληροί ο Ελεγκτής του Ταμείου, εισάγων τα προς συζήτησιν θέματα. 2.Επιτροπή εκδικάσεως προσφυγών (Ν.Δ. 135/46 άρθρ.18), συντιθεμένη: α)Εκ του α΄ αντιπροέδρου του Διοικητικού Συμβουλίου του Ταμείου, ως προέδρου, β)εξ ενός ησφαλισμένου του Ταμείου των Περιφερειών των Πρωτοδικείων Αθηνών ή Πειραιώς, γ)εξ ενός αντιπροσώπου του Συνδέσμου Ελλήνων Αλευροβιομηχάνων. Το Εποπτικόν Συμβούλιον συμπληρούμενον δι’ ενός ανωτέρου υπαλλήλου του Υπουργείου (Αντί των σελ. 168,09(α)-168,12(α) Σελ. 168,09(β) Τεύχος 434 - Σελ. 11 Ταμείο Επικουρικής Ασφάλισης Αρτοποιών 5.Γ.ε.11-13 Οικονομικών, οριζομένου υπό του Υπουργού Οικονομικών και ενός αντιπροσώπου των Αλευροβιομηχάνων, εκδικάζει τας ασκουμένας εφέσεις κατά αποφάσεων της ως άνω Επιτροπής Εκδικάσεως Προσφυγών. Καθήκοντα Γραμματέως των ανωτέρω, εν άρθρ.1 και 2 Συμβουλίων Επιτροπών εκτελεί υπάλληλος του Ταμείου οριζόμενος μετά του αναπληρωτού του υπό του Διοικητικού Συμβουλίου τούτου. Άρθρ.3.-Διατηρούνται αι, δυνάμει του άρθρ.31 του Ν.Δ. 135/1946, προβλεπόμεναι τριμελείς εξ ιατρών Επιτροπαί, εις τας πόλεις ένθα εδρεύει Εφετείον, υπό την ιδίαν αυτών σύνθεσιν και ασκούσι τας αυτάς ως και μέχρι τούδε αρμοδιότητας. Εις ην περίπτωσιν εις την έδραν του Εφετείου δεν υπάρχει ιατρός της ειδικότητος της παθήσεως του κρινομένου, ορίζεται μέλος της Επιτροπής έτερος ιατρός. Άρθρ.4.-1.Δι’άπαντα τα μέλη των Συμβουλίων και Επιτροπών του παρόντος ορίζονται ισάριθμα αναπληρωματικά μέλη κεκτημένα τας αυτάς ως και τα αντίστοιχα τακτικά μέλη, ιδιότητας και έχοντα κατά την διάρκειαν της θητείας των τας αυτάς αρμοδιότητας των τακτικών μελών. 2.Τα εξ ιδιωτών μέλη των Συμβουλίων και Επιτροπών του παρόντος, ορίζονται δια πράξεως του Υπουργού Εμπορίου εκ πίνακος καθοριζομένου υπό της Ομοσπονδίας Αρτοποιών ή της οικείας Οργανώσεως, κατά περίπτωσιν, περιέχοντος τριπλάσιον αριθμόν των διοριστέων μελών. 3.Άπαντα τα μέλη των Συμβουλίων και Επιτροπών και οι αναπληρωταί αυτών ορίζονται επί θητεία αρχομένη από της εκδόσεως της περί συγκροτήσεως πράξεως και ληγούσης την 31ην Δεκεμβρίου του επομένου έτους. Η θητεία των εις αντικατάστασιν εκπιπτόντων ή οπωσδήποτε αποχωρούντων, διοριζομένων τακτικών ή αναπληρωματικών μελών, διαρκεί δια τον υπόλοιπον χρόνον της θητείας των εκπεσόντων ή αποχωρησάντων. 4.Άπαντα τα μέλη των Συμβουλίων και Επιτροπών του Ταμείου, ορίζονται δια πράξεως του Υπουργού Εμπορίου, δημοσιευομένης εις την Εφημερίδα της Κυβερνήσεως. Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Εις τον Ημέτερον επί του Εμπορίου Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 168,10(β) Τεύχος 434-Σελ. 12 14. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 131181/3101 της 3/14 Μαρτ. 1966 (ΦΕΚ Β΄ 152) Περί καταβολής παγίου υπερωριακού επιδόματος, εις υπαλλήλους του Ταμείου Επικουρικής Ασφαλίσεως Αρτοποιών. Έχοντες υπ’ όψιν: Τας διατάξεις: 1)του Α.Ν. 1681/51 περί Υπουργικού Συμβουλίου και Υπουργείων, ως ετροποποιήθη και συνεπληρώθη μεταγενεστέρως. 2)Του Ν.Δ. 135/46 «περί Ταμείου Επικουρικής Ασφαλίσεως Αρτοποιών». 3)Της υπ’ αριθ. 72141/Ρ 67/18.3.1957 αποφάσεως του Υπουργού των Οικονομικών «περί καταβολής κατ’ αποκοπήν αποζημιώσεως εις υπαλλήλους Ν.Π.Δ.Δ.», ως ετροποποιήθη υπό της υπ’ αριθ. 140280/Ρ 113/31.5.1957 αποφάσεως του αυτού Υπουργού. 4)Του άρθρ.4 του υπ’ αριθ. 208/65 Β.Δ/τος «περί αυξήσεως του μισθού των δημοσίων υπαλλήλων κλπ.». 5)Την υπ’ αριθμ. 284/25.11.65 απόφασιν του Διοικητικού Συμβουλίου του Ταμείου Επικουρικής Ασφαλίσεως Αρτοποιών, υποβληθείσαν ημίν δια του υπ’ αριθ. 5089/6.12.1965 εγγράφου του Ταμείου τούτου και δι’ ης προτείνεται η καταβολή κατά το έτος 1966 του υπό του άρθρ.4 του υπ’ αριθ. 208/65 Β.Δ/τος προβλεπομένου παγίου υπερωριακού επιδόματος εις 14 κατ’ ανώτατον όριον υπαλλήλους του Ταμείου τούτου, της προτάσεως ταύτης αιτιολογουμένης πλήρως δια των εν τη αποφάσει ταύτη αναφερομένων συγκεκριμένων και αναλυτικών στοιχείων του προϋπολογισμού του Ταμείου εξ ων προκύπτει ότι υφίσταται οικονομική δυνατότης αντιμετωπίσεως της εντεύθεν προκληθησομένης δαπάνης εκ δραχ. 8.830 δια των υφισταμένων ήδη πόρων άνευ ανάγκης επαυξήσεως αυτών ή δημιουργίας νέων τοιούτων, αποφασίζομεν: Εγκρίνομεν την καταβολήν του υπό του άρθρ.4 του υπ’ αριθ. 208/1965 Β.Δ/τος προβλεπομένου παγίου υπερωριακού επιδόματος εις 14 κατ’ ανώτατον όριον υπαλλήλους του Ταμείου Επικουρικής Ασφαλίσεως Αρτοποιών, υφ’ ους όρους και προϋποθέσεως ορίζουσιν αι κείμεναι διατάξεις. Χρόνον υπερωριακής απασχολήσεως των ως άνω υπαλλήλων ορίζομεν μίαν ώραν μετά το πέρας της τακτικής εργασίας καθ’ εκάστην εργάσιμον ημέραν. Η παρούσα ισχύει από 1/1/1966 έως 31/12/1966 η δε σχετική δαπάνη θέλει βαρύνει τον προϋπολογισμόν του Ταμείου. Η παρούσα δημοσιευθήτω δια της Εφημερίδος της Κυβερνήσεως. 5.Γ.ε.14 Ταμείο Επικουρικής Ασφάλισης Αρτοποιών 